ZAPISNIK 15. SJEDNICE VIJEĆA MJESNOG ODBORA BORONGAJ LUGOVI
održane 25. kolovoza 2022. godine, MS Borongaj Lugovi. 20:00h

[bookmark: _GoBack]Nazočni članovi:
1. Ivana Perkovic
2. Petar Miočević
3. Bruno Rižmarić
4. Ivica Milković
5. Lidija Klanjec

Predsjednica VMO stavlja zapisnik 14. sjednice VMO Borongaj Lugovi na raspravu i
glasanje. Zapisnik je prihvaćen jednoglasno bez rasprave.

Predsjednica VMO stavlja dnevni red 15. sjednice VMO Borongaj Lugovi na raspravu i
glasanje. Dnevni red prihvaćen je jednoglasno bez rasprave.

DNEVNI RED
1 . Donošenje prioriteta za Plan malih komunalnih aktivnosti za 2023.
2. Aktualna komunalna problematika
3. Izvješća, pitanja i prijedlozi

Ad. 1 ) Donošenje prioriteta za Plan malih komunalnih aktivnosti za 2023. godinu

Predsjednica VMO upoznaje prisutne članove VMO kako je potrebno da donijeti prioritete za Plan malih komunalnih aktivnosti za 2023. godinu te naglašava nužnost donošenja odluke o jednom važnijem projektu koji bi morao biti realiziran u 2023.

Trenutno jedini veći projekt za koji postoji projektna dokumentacija je izgradnja
vježbališta za odrasle kod stambenih zgrada južno od križanja ulice Vukomerec i Trgetske
ulice te iz tog razloga predlaže da se navedeni projekt izglasa kao prijedlog VMO Borongaj
Lugovi za izvršavanje kapitalnih projekata. Nazočni članovi VMO suglasni su da taj projekt
treba dobiti prioritet ukoliko za njega već postoji projektna dokumentacija te je zaključak
izglasan jednoglasno.

Zaključak 
o donošenju prioriteta za Plam komunalnih aktivnosti za 2023. godinu



	1.
	Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih aktivnosti za 2023. godinu uvrsti

· [bookmark: docs-internal-guid-04c59684-7fff-0cf0-a8]izgradnju vježbališta za odrasle - Ulica Vukomerec preko puta kbr. 30, k.č. 3210/3 k.o. Peščenica


	2.
	Ovaj zaključak dostavit će se Vijeću Gradske četvrti Peščenica - Žitnjak




Predsjednica VMO daje prijedlog da u suradnji i razgovoru s građanima u narednom periodu donesu prijedloge za projekte koji mogu biti uvršteni u Plan malih komunalnih akcija za 2023. godinu.



Ad. 2 ) Aktualna komunalna problematika

Predsjednica i potpredsjednik VMO obavještavaju nazočne članove VMO kako su u
obilasku mjesnog odbora utvrdili kako bi VMO mogao predložiti obnovu asfalta u
Kanfanarskoj ulici ( bez gore navedenih kbr.) i Savudrijskoj ulici, iz razloga oštećenja asfaltne
površine i ulegnuća iste na određenim mjestima (šahtovi itd.). Predsjednica VMO također
naglašava potrebu rješavanja problema sa šahtovima na cesti kod kuće gospodina Koretića.
kod raskrižja ulice Vukomerec i Gologoričke ulice. Potpredsjednik VMO naglašava kako je u
prolazu ulicom Vukomerec jednu večer uočio gospodina Koretića koji frustriran 
problemom pokušava ispod jednog šahta postaviti gumenu podlogu koja bi barem malo
amortizirala udarac šahta uslijed prolaska motornih vozila.

Nazočni članovi suglasni su s navedenim prijedlozima. te također ističu kako je
dugoročno potrebna kompletna rekonstrukcija ulice Vukomerec jer je kvaliteta asfaltne
površine na istoj ispod razine prihvatljivosti. Između ostalog. došlo je do nastajanja kolotraga
koji smanjuju sigurnost cestovnog prometa. dok je kod Tekstilprometa na ulici grada Gospića
došlo do podizanja asfalta /bog rasta korijenja drveta.
Predsjednica VMO napominje kako bi bilo dobro zatražiti i pregled ulice Vukomerec s
ciljem optimizacije horizontalne prometne signalizacije s obzirom na raznorazne promjene u
kvartu. poput izmještanja autobusne stanice.

Nazočni članovi VMO sve su prijedloge i zaključke prihvatili jednoglasno.







Zaključak 
o uvrštavanju komunalne problematike u Plan komunalnih potreba



	
	Vijeće Mjesnog odbora Borongaj Lugovi predlaže Vijeći Gradske četvrti Peščenica – Žitnjak da od nadležnih gradskih tijela zatraži da se

· izvrši očevid radi utvrđivanja stanja i obnove asfalta u Savudrijskoj i Kanfanarskoj ulici
· izvrši očevid te pristupi asfaltiranju dijela Kanfanarske ulice na prilazima kućnim brojevima 24/4, 24/5, 24/6


	
	· o poduzetom izvijesti ovo Vijeće





Zaključak 
o potrebi sanacije šahta




	
	Vijeće Mjesnog odbora Borongaj Lugovi predlaže Vijeći Gradske četvrti Peščenica – Žitnjak da od nadležnog gradskog ureda zatraži da

· izvrši očevid i pokrene postupak sanacije poklopca šahta telefonske instalaciije u Ulici Vukomerec kod ulaza u Gologoričku ulicu


	
	· o poduzetom izvijesti ovo Vijeće





Zaključak 
o rješavanju prometne problematike




	
	Vijeće Mjesnog odbora Borongaj Lugovi predlaže Vijeći Gradske četvrti Peščenica – Žitnjak da od nadležnog gradskog ureda zatraži da

· izvrši očevid i pokrene postupak optimizacije horizontalne prometne signalizacije u Ulici Vukomerec


	
	· o poduzetom izvijesti ovo Vijeće






Ad. 3) Izvješća, pitanja i prijedlozi

Predsjednica VMO obavještava nazočne članove kako je zaprimljeno pismo građana
vezano uz objekt nekadašnjeg trgovačkog društva „Jurinametal". S obzirom da je navedeno
društvo propalo, u nekadašnjem objektu je ostala velika količina smeća dok derutno stanje tih
objekata predstavlja opasnost za građane mjesnog odbora kao i savršeno mjesto za
razmnožavanje štetočina poput štakora. S obzirom da se navedeni objekt nalazi na zemljištu u
državnom vlasništvu - Ministarstva unutarnjih poslova. VMO nad
navedenim objektom nema nikakvu ingerenciju. Predsjednica VMO se obvezala pokušati
stupiti u kontakt s predstavnicima MUP-a kako bi se donijela odluka oko navedenog objekta.
jer je trenutna situacija neprihvatljiva.

Predsjednica VMO obavještava nazočne članove kako je početkom mjeseca kolovoza
održala sastanak sa stanarima Kanfanarske ulice koji žive u blizini problematičnih jablana. S
obzirom da su sami jablani nisu na gradskoj parceli predsjednica VMO je uputila nadležnom
(gradskom uredu za upravljanje imovinom Grada Zagreba upit vezano uz vlasništvo čestice na kojoj se jablani nalaze kako bi se riješilo financiranje njihove sanacije. Stanari navedenih
objekata su zabrinuti oko imovinsko-pravnog odnosa njihovog stanovanja u objektima koji su
službeno u vlasništvu grada Zagreba te su upućeni da se ponaosob jave u najkraćem roku
nadležnom gradskom uredu.
Predsjednica VMO obavještava nazočne članove da je 10. kolovoza održan sastanak sa
prof. Slavicom Bajić pomoćnicom rektora nadležnom za područje kampusa Borongaj.
Nazočni članovi su obaviješteni kako se vrše pripremne radnje da se novoj sveučilišnoj upravi
može odmah pristupiti sa pripremljenim projektima za razvoj Sveučilišnog kampusa Borongaj.
Predsjednica naglašava kako su bile zatražene promjene UPU-a kako bi ovo Vijeće moglo
intervenirati u projekte i sufinancirati ih, kako bi se osiguralo da projektu budu izvedeni u
interesu studenata, ali i građana mjesnog odbora Borongaj Lugovi kojima bi novi sadržaji
morali biti dostupni. Projektna dokumentacija za nathodnik na sjeveroj granici kampusa preko
željezničke pruge prema Branimirovoj ulici je u finalnim stadijima izrade, te će se uskoro
krenuti s realizacijom projekta. Predsjednica VMO također naglašava kako je prof. Bajic
izjavila da Sveučilište u Zagrebu nikada nije uložilo značajnija sredstva u mehanizaciju za
održavanje okoliša u samom Kampusu.
Predsjednica i potpredsjednik VMO obavještavaju nazočne članove da dječje igralište
kod stambenih zgrada južno od ulice Vukomerec, kod raskrižja s Trgetskom ulicom i dalje
nije obnovljeno iako su radnici bili prisutni i radovi su započeli. Predsjednica VMO stoga traži požurnicu.


Predsjednica i potpredsjednik VMO obavještavaju nazočne članove kako je deset
novoposađenih stabala nastradalo za vrijeme toplinskih valova te kako je zatražena zamjena istih odnosno zamjenskih stabala.

Predsjednica VMO naglašava kako odvoz otpada na području mjesnog odbora.
posebice iz kontejnera na ulici Vukomerec kod raskrižja s Gologoričkom ulicom i dalje ostaje
problematično pitanje. Premda su kontejneri ispražnjeni nekoliko puta već u roku dva dana bi
područje oko kontejnera bilo zatrpano smećem. 
Članica Vijeća Lidija Klanjec naglašava kako problem odvoza smeća u Gologoričkoj, Grdoselskoj i Grožnjanskoj ulici i dalje nije riješen.

S obzirom da nije bilo daljnjih izvjesća, pitanja i prijedloga ovime je iscrpljen dnevni
red te predsjednica VMO zaključuje 15. sjednicu VMO Borongaj Lugovi u 20:45 minuta.


KLASA: 024-08/22-003/1598
URBROJ: 251-13-11-11-22-3
Zagreb, 25. kolovoza 2022.



Predsjednica  Vijeća Mjesnog odbora
Borongaj Lugovi
								
             Ivana Perković 

